Rettens dom (Syvende Afdeling) af 10. oktober 2012 – Sviluppo Globale mod Kommissionen
(Sag T-183/10)
»Offentlige tjenesteydelsesaftaler – udbudsprocedure – ydelse af teknisk bistand til Syriens regering – afslag på bud – begrundelsespligt«
Institutionernes retsakter – begrundelse – forpligtelse – rækkevidde – afgørelse om inden for rammerne af en udbudsprocedure vedrørende en offentlig tjenesteydelsesaftale at afvise et bud – afgørelse, der skal gøre det muligt for de berørte personer at få kendskab til grundlaget for den trufne foranstaltning, for at de kan forsvare deres rettigheder – vurdering af overholdelsen af denne forpligtelse på grundlag af de oplysninger, sagsøgeren havde til rådighed på tidspunktet for sagens anlæg (art. 296 TEUF; Den Europæiske Unions charter om grundlæggende rettigheder, art. 41 og 47; Rådets forordning nr. 1605/2002, art. 100, stk. 2; Kommissionens forordning nr. 2342/2002, art. 149, stk. 2 og 3) (jf. præmis 16, 19-21, 35, 40, 41 og 43)
Angående
Påstand om annullation af Kommissionens afgørelse af 14. februar 2010 om udelukkelse af et bud fremsat af sagsøgeren som led i udbudsproceduren EuropeAid/129038/C/SER/SYR (EUT 2009/S 223-319862) vedrørende leveringen af tjenesteydelser i form af teknisk bistand til den syriske regering med henblik på decentralisering og lokal udvikling.
Konklusion
1)
Kommissionens afgørelse af 14. februar 2010 om udelukkelse af et bud fremsat af sagsøgeren som led i udbudsproceduren EuropeAid/129038/C/SER/SY (EUT 2009/S 223-319862) vedrørende leveringen af tjenesteydelser i form af teknisk bistand til den syriske regering med henblik på decentralisering og lokal udvikling, annulleres.
2)
Europa-Kommissionen bærer sine egne omkostninger og betaler Sviluppo Globale GEIE’s omkostninger.